ગુવાહાટી: વડા પ્રધાન નરેન્દ્ર મોદી આસામના પૂરગ્રસ્ત વિસ્તારોની સમીક્ષા કરવા ગુવાહાટી પહોંચી ગયા છે. આસામના મુખ્યપ્રધાનના જણાવ્યા અનુસાર વડા પ્રધાન નરેન્દ્ર મોદીનો આ પ્રવાસ આ વિસ્તારમાં દર વર્ષે આવતા ઘોડાપુરનો કાયમી ઉકેલ શોધવાનો છે. તેમણે જણાવ્યું હતું કે પીએમ મોદી આ મુદ્દે બે બેઠકમાં વાતચીત કરશે અને સાંજ સુધીમાં દિલ્હી પર જવા રવાના થશે. અત્યાર સુધીમાં આસામમાં પૂરના કારણે ૮૦થી વધુ લોકોનાં મોત થયાં છે. આ અગાઉ પીએમ મોદીએ ગુજરાતના પૂરગ્રસ્ત વિસ્તારની પણ મુલાકાત લીધી હતી.